บาทเปิด 32.92 บาทต่อดอลลาร์ แนวโน้มอ่อนค่า
เงินบาทเปิดตลาด 32.92 บาทต่อดอลลาร์ แนวโน้มอ่อนค่า มีโอกาสแตะ 33 ให้กรอบวันนี้ 32.85 - 33.05บาทต่อดอลลาร์
15 ก.ย. 2564

นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ 32.92 บาท/ดอลลาร์ อ่อนค่าเล็กน้อยจากปิดตลาดเย็นวานนี้ที่ระดับ 32.91 บาท/ดอลลาร์ เนื่องจากดอลลาร์แข็งค่าหลังนักลงทุนปิดรับความเสี่ยงหันมาถือครองสกุลเงินหลักจากความกังวลเรื่องรัฐบาลสหรัฐจะปรับขึ้นภาษี "บาทอ่อนค่าเล็กน้อยจากปิดตลาดเย็นวานนี้ หลังมีปัจจัยหนุนให้ดอลลาร์แข็งค่า เนื่องจากนักลงทุนกังวลเรื่องรัฐบาลสหรัฐจะขึ้นภาษี ทำให้ปิดรับความเสี่ยงหันมาถือครองเงินสกุลหลัก" นักบริหารเงิน กล่าวนักบริหารเงิน ประเมินกรอบการเคลื่อนไหวของเงินบาทวันนี้ไว้ที่ 32.85 - 33.05 บาท/ดอลลาร์ โดยวันนี้เงินบาทมีโอกาสอ่อนค่าขึ้นไปทดสอบที่ระดับ 33.00 บาท/ดอลลาร์อีกครั้ง